

**Тіркелген салық ставкаларын белгілеу туралы**

***Күшін жойған***

Қарағанды облысы Балқаш қалалық мәслихатының 2008 жылғы 29 желтоқсандағы N 15/123 шешімі. Қарағанды облысы Балқаш қаласы Әділет басқармасында 2009 жылғы 13 қаңтарда N 8-4-128 тіркелді. Күші жойылды - Қарағанды облысы Балқаш қалалық мәслихатының 2009 жылғы 20 желтоқсандағы N 26/203 шешімімен

*Ескерту. Күші жойылды - Қарағанды облысы Балқаш қалалық мәслихатының 2009.12.20 N 26/203* шешімімен*.*

      Қазақстан Республикасының 2008 жылғы 10 желтоқсандағы "Салық және бюджетке төленетін басқа да міндетті төлемдер туралы (Салық кодексі)" Кодексінің 422 баптың 2 тармағына сәйкес қалалық мәслихат **ШЕШТІ:**

      1. Тіркелген салық ставкалары осы шешімнің қосымшасына сәйкес белгіленсін.

      2. Күші жойылды деп танылсын:

      1) қалалық мәслихаттың 2006 жылғы 20 желтоқсандағы N 38/362 "Жекелеген қызмет түрлеріне арналған тіркелген жиынтық салық ставкаларын белгілеу туралы" (Нормативтік құқықтық актілерді мемлекеттік тіркеу тізілімінде N 8-4-58 болып тіркелген, "Балқаш өңірі" газетінің 2007 жылғы 12 қаңтардағы N 3 санында, "Северное Прибалхашье" газетінің 2007 жылғы 12 қаңтардағы N 4 санында жарияланған) шешімі;

      2) қалалық мәслихаттың 2007 жылғы 21 ақпандағы N 40/384 "Жекелеген қызмет түрлеріне арналған тіркелген жиынтық салық ставкаларын белгілеу туралы" қалалық мәслихаттың 2006 жылғы 20 желтоқсандағы N 38/362 шешіміне өзгеріс енгізу туралы" (Нормативтік құқықтық актілерді мемлекеттік тіркеу тізілімінде N 8-4-65 болып тіркелген, "Балқаш өңірі" газетінің 2007 жылғы 9 наурыздағы N 21 санында, "Северное Прибалхашье" газетінің 2007 жылғы 9 наурыздағы N 25-26 санында жарияланған) шешімі;

      3) қалалық мәслихаттың 2008 жылғы 12 наурыздағы N 7/58 "Жекелеген қызмет түрлеріне арналған тіркелген жиынтық салық ставкаларын белгілеу туралы" қалалық мәслихаттың 2006 жылғы 20 желтоқсандағы N 38/362 шешіміне өзгерістер енгізу туралы" (Нормативтік құқықтық актілерді мемлекеттік тіркеу тізілімінде N 8-4-104 болып тіркелген, "Балқаш өңірі" газетінің 2008 жылғы 9 сәуірдегі N 28 санында, "Северное Прибалхашье" газетінің 2008 жылғы 9 сәуірдегі N 42 санында жарияланған) шешімі.

      3. Осы шешімнің орындалуын бақылау қалалық мәслихаттың бюджет, экономика, заңдылық және азамат құқығы, әлеуметтік-мәдени дамуы және халықты әлеуметтік қорғау жөніндегі тұрақты комиссиясына (Баймағанбетов Е.К.) және қалалық мәслихаттың тексеру комиссиясына (Шагиров Қ.У.) жүктелсін.

      4. Осы шешім алғашқы рет ресми жарияланған күннен бастап қолданысқа енеді және 2009 жылдың 1 қаңтарынан бастап пайда болған қатынастарға қолданылады.

*Сессия төрағасы                            Е. Балмагамбетов*

*Қалалық мәслихаттың хатшысы                И. Сторожко*

      "КЕЛІСІЛДІ"

*Қала әкімінің*

*міндетін атқарушы                          Нысангалиев Ж.А.*

*29.12.2008 ж.*

      *Балқаш қаласы*

*бойынша Салық*

*басқармасының*

*бастығы                                    Мукеева Р.Т.*

*29.12.2008 ж.*

Қалалық мәслихаттың

2008 жылғы 29 желтоқсандағы

N 15/123 шешіміне

қосымша

**Тіркелген салық ставкалары**

|  |  |  |
| --- | --- | --- |
| N | Салық салу объектісінің атауы | Ай үшін ставка (айлық есептік көрсеткіште) |
| 1 | 2 | 3 |
| 1. | Бір ойыншымен ойын өткізуге арналған, ұтыссыз ойын автоматы | 6 |
| 2. | Біреуден артық ойыншылардың қатысуымен ойын өткізуге арналған ұтыссыз ойын автоматы | 8 |
| 3. | Ойын өткізу үшін пайдаланылатын дербес компьютер | 2 |
| 4. | Ойын жолы | 34 |
| 5. | Карт | 5 |
| 6. | Бильярд үстелі | 13 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК